
Text rozhodnutia
Súd: Krajský súd Bratislava Spisová značka: 5Sd/43/2009 Identifikačné číslo súdneho spisu: 1009200698 Dátum vydania rozhodnutia: 11. 11. 2015 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2015:1009200698.14 Uznesenie Krajský súd v Bratislave v právnej veci navrhovateľky O. G., G. S. XX, XXX XX G. Q., N. V. J., zast. JUDr. Martinou Gallovou Poredošovou, advokátkou, so sídlom Teslova 5, Bratislava, korešpondenčná adresa M. C. Sklodowskej 11, Bratislava, proti odporkyni Sociálnej poisťovni ústredie, Ul. 29. augusta č. 8-10, Bratislava, o sumu starobného dôchodku, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka návrhom zo dňa 12.5.2009 žiadala preskúmať rozhodnutie odporkyne číslo XXX XXX XXXX zo dňa 8.4.2009, ktorým odporkyňa navrhovateľke od 15. októbra 2008 priznala starobný dôchodok v sume 5 887 Sk mesačne, podľa § 293ar ods. 1 zákona č. 461/2003 Z.z. o sociálnom poistení znení zákona č. 659/2007 Z.z. navrhovateľke k 1. januáru 2009 patrí starobný dôchodok v sume 195,50 eur mesačne, zvýšený od 1. januára 2009 na sumu 209,10 eur mesačne. Písomným prehlásením zo dňa 10.11.2015 právna zástupkyňa navrhovateľky vzala späť návrh v celom rozsahu. Odporkyňa nemala námietky proti späťvzatiu návrhu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1009200698.14 (dáta aktuálne k 8. 11. 2026). Záväzné je znenie zverejnené súdom.




